Liewe Anoniem, ek weet nou nie is jy van Griekse herkoms want jou naam is snaaks. Ek self is ‘n ou mens en die persoon wat jy so afkraak is baie hulpvaardig om ou mense te help. Ons maak so as hy iewers besig is dan laat ons sy geld by sy goed en hy waardeer dit. Is jy nie maar net jaloers en wil ‘n sukkelende persoon beroof van sy daaglikse brood. Wat gaan jy doen as ons by jou baas gaan kla dat jy ons ou mense in die winkel swak behandel? Herald julle het nog nie vir ons ‘n storie oor die lewe van ‘n karwag geplaas nie, doen ons ‘n guns en kom gesels met Pieter by Spar Miederpark sodat die mense kan hoor wat se lewe hulle lei in wind en weer. Hannes Louw.
Ek merk op dat na omtrent 15 jaar, sit hulle sedert 1 Mei nie meer ons geyser met die ripple af gedurende spitstye nie! Ek wonder wat het verander? Dawie.
Ek is bly die mense bedank Vincent Clarke vir wat hy doen vir die dorp. As hy nie mense kry om die werk te doen, dan gaan doen hy dit self. Ons het meer mense soos hy nodig in die raad, dan sal dit beter met die dorp gaan. Hannes.
Jaqeline die kind is reg, dis teen die wet om op ‘n selfoon te praat terwyl jy bestuur, al het jy wat se boodskap gekry. As jy jou wette nakom sou jy die boodskap gekry het as jy gestop het. Kom jou wette na en hou op ander blameer.
Dit was baie goed van die persoon om jou selfoon in te gee. Niemand kan egter sê “jou plek in die hemel is geboek” nie. Dit weet net Jesus Christus self. En die een wat Hom aangeneem het. Ek het self jare lank gevat om dit in te sien, en ek sou nie as die Here my nie gewys het nie.
Ag nee Anoniem! Lyk my jy soek die groot karwag se pos. Dis hoekom jy hom so slegsê. Van die klomp wat die laaste paar jaar daar was is hy die beste! Altyd behulpsaam en op sy pos. Onthou hy moet die trollies ook gaan bêre. Al bietjie moeite gedoen om net te kyk of hy nie dalk besig is om iemand te help as jy uitkom nie? Of dink jy jou motor moet spesiaal opgepas word?
Anoniem wat kla oor die groot karwag by Spar, ek stem nie saam nie. Hy was nog net altyd vriendelik en behulpsaam teenoor my. Ansie.
Hoekom anoniem bly! Ekself koop by die Spar in Miederpark en die Groot Karwag was nog net altyd vriendelik en behulpsaam! Hy het my nog nooit vir geld gevra of gebedel nie en dit is juis die rede hoekom dit so lekker is om vir hom iets te gee! Ek hoop dat jy nog lank karwag sal bly en dankie dat jy daar is vir die veiligheid van ons ouer mense, altyd gewillig met ‘n glimlag!
PUK se naam moet bly!!! Wie gee die ANC en Kgwadi die reg om te hiet en gebied? Hy moet eerder vir homself ‘n ander heenkome gaan soek. Hy kan gerus by Mahikeng gaan aanklop.
Ek wil net vir Carin van Turkstra sê baie dankie vir al haar vriendelikheid. Sy laat mens altyd welkom voel.
As jy die dag af voel dan is tyd vir ‘n haar doen. Chris van Atari dankie vir al die jare wat jy my beter laat lyk. Ek lyk weer mooi met die pragtige kleur en ligte strepies. Dankie jy weet altyd die beste vir elke kliënt wat daar instap. Eileen Geldenhuys.